ddrg/super_eurlex huggingface dataset:
5.3.

EHSV vyzýva Komisiu, aby zintenzívnila svoje úsilie o prekonanie kultúrnych prekážok, ktoré bránia výmene a šíreniu informácií, a domnieva sa, že na vytvorenie dôvery a podporu mentality dbajúcej na výmenu informácií v záujme informovanosti (care to share to be aware) v rámci jednotlivých sektorov a medzi nimi nestačí vydať nezáväznú príručku s odporúčaniami najlepších postupov týkajúcimi sa uplatňovania CISE.
4.7.

Vo svojom prieskumnom stanovisku (10) EHSV odporúča zhodnotiť a posúdiť starostlivosť na diaľku a bývanie s podporou okolia a vytvoriť plošnú, decentralizovanú infraštruktúru v blízkosti bydliska, ktorá bude v priamom kontakte so staršími ľuďmi. Chceli by sme sa vrátiť k tomuto odporúčaniu a podporiť náležitý proces deinštitucionalizácie v prípade starších ľudí, detí, ľudí so zdravotným postihnutím každého veku a ľudí s psychosociálnymi poruchami (11).
3.3.

Klimatické ciele so sebou prinášajú potrebu zdrojovo efektívnych foriem poľnohospodárskej výroby s nízkymi emisiami CO2. Pri určovaní nákladovo efektívnych cieľov odvetvia sa musia zohľadniť emisie na jednotku výroby vyjadrené v ekvivalente CO2. Okrem toho sa musia zobrať do úvahy celosvetové súvislosti, aby sa zabránilo relokácii energeticky náročnej výroby s vysokými emisiami do iných častí sveta, pretože to môže viesť dokonca k zvýšeniu celkových emisií pri súčasnom znížení konkurencieschopnosti európskeho poľného a lesného hospodárstva.
1.7.

EHSV požaduje, aby sa podpora sociálneho dialógu zaradila medzi hlavné priority inštitúcií EÚ vo vzťahu k Albánsku, a preto by sa mala odrážať vo všetkých programoch Komisie, ktoré sú pre túto krajinu k dispozícii. To by vyžadovalo väčšiu angažovanosť Národnej rady práce, ktorej účasť by mala byť oficiálna. S radou by sa malo konzultovať v každom štádiu rokovaní o vstupe do EÚ a mala by sa podieľať na monitorovaní uplatňovania Dohody o stabilizácii a pridružení medzi EÚ a Albánskom. Národná rada práce by mala mať možnosť predkladať pripomienky a stanoviská inštitúciám EÚ, keď budú posudzovať pokrok, ktorý Albánsko dosiahlo pri príprave na členstvo v EÚ.
4.1.2.

Vzhľadom na uvedené systémové rozdiely sa potreby mestských systémov a sietí môžu odvetvovým spôsobom začleniť do tematických (odvetvových) politík vďaka takej koordinačnej politike, ktorá by sa sústredila na niektoré najdôležitejšie faktory, umožnila by systémom, ktoré sa vyvíjajú a prispôsobujú pomalšie, spolupracovať (v zásade pomocou rozvoja sietí) a tak reagovať na krátkodobé požiadavky, a ktorá by mala aj strategický systém riadenia a operačný výkonný orgán, ktoré by boli schopné vypracúvať a realizovať korekcie prostredníctvom opatrení vychádzajúcich zo stáleho monitorovania.
3.1.3.

Výbor víta podporu fiškálnej integrácie zavedenú stanovením spoločného časového rámca pre členské štáty na predloženie a uverejnenie návrhov rozpočtových plánov monitorovaných nezávislými štátnymi orgánmi do polovice októbra každého roku, aby sa k nim Komisia mohla vyjadriť pred ich konečným prijatím vládami členských štátov. Tento proces by sa mal stať demokratickejším a transparentnejším a členské štáty a Komisia by o ňom mali viac informovať s cieľom zabezpečiť lepšie pochopenie občanmi. Výbor by privítal posúdenie úlohy a kvality nezávislých štátnych orgánov Komisiou.
3.3.

Pri väčších infraštruktúrnych projektoch a hlavne cezhraničných projektoch môže počiatočná fáza pre politické, ekologické a regulačné prekážky alebo aj len pre odmietavý postoj „nie na mojom dvore“ (NIMBY) (4) trvať niekoľko rokov. S týmito prekážkami súvisia dva ďalšie problémy. Po prvé, či bude v zozname dostatočný počet veľkých infraštruktúrnych projektov, ktoré budú aj strategické, aj príťažlivé pre investorov. Po druhé investícia 315 miliárd EUR počas troch rokov predstavuje okolo 100 miliárd EUR ročne, čo je o 40 % viac, než je súčasná úroveň investovania EÚ, a to sa javí ako neuskutočniteľné. Tieto kritiky majú opodstatnenie do určitej miery. Okolo 25 % financovania EFSI (75 miliárd EUR) bude zameraných na malé a stredné podniky (MSP) a spoločnosti so strednou trhovou kapitalizáciou a tieto prostriedky by sa mali pomerne rýchlo dávať k dispozícii. Zostávajúce investičné prostriedky fondu sa budú vyčleňovať na tie druhy projektov, ktoré sa uvádzajú v správe pracovnej skupiny pre investície v EÚ. Keď sa pozrieme na tento komplexný zoznam, mohli by sme povedať, že je v ňom celá sada projektov v energetike a doprave, v oblasti inovácií a digitálnej sfére, ktoré majú podstatný potenciál a mohli by získať podporu z EFSI.
3.2

EHSV sa nazdáva, že rozšírenie systému zemepisných označení na nepoľnohospodárske výrobky by malo pre EÚ jasné hospodárske prínosy. Predstavuje to možnosť podporovať a chrániť tradičné výrobky, know-how a vysokú úroveň zručností, často získaných na špecializovaných odborných školách a akadémiách, ktoré preukázateľne vytvárajú kvalitné a stabilné pracovné miesta. Vďaka poskytnutiu záruky miesta pôvodu a kvality výrobku by sa tiež zvýšila atraktívnosť výrobkov, prispelo k vytvoreniu ich profilu a zvýšeniu predaja. Všeobecnejšie uznávaný štatút by mohol prispieť aj k podpore cestovného ruchu a iných príjmov súvisiacich s výrobkami, čo by viedlo k ďalšiemu hospodárskemu prospechu. Prinieslo by to tiež jednotnejšiu a účinnejšiu celoeurópsku ochranu proti stratám spôsobeným falšovaním a napodobňovaním.
4.6.

V rámci mapy odstupňovania rizík, ktorú by mala prijať Komisia, by sa mala uskutočniť vhodná a transparentná konzultácia s odborníkmi z členských štátov a po vypočutí hospodárskych subjektov v súlade s článkom 50 ods. 1 a článkom 284 kódexu by sa mal tretí cieľ akčného plánu viac spresniť, aby bolo jasné, kto, kde, v akom momente a s akým cieľom vykoná v prípade potreby posúdenie v predstihu. Tento krok by sa mal totiž uskutočniť ako prvý, pretože takto by realizácia ostatných akčných plánov a posudzovanie rizík boli jasnejšie a zabezpečila by sa väčšia právna istota.
1.7.

Pokiaľ ide o normatívnu úlohu ESA, výbor sa domnieva, že by ju mali sprevádzať transparentnejšie postupy (aj v súvislosti s verejnými konzultáciami zo strany príslušných orgánov) zamerané na väčšie zapojenie zástupcov spotrebiteľov a pracovníkov sektora; okrem toho sa domnieva, že je potrebné väčšie zapojenie ESA do procesu definovania primárnych predpisov. Väčšia koordinácia medzi ESA, týmito orgánmi a ESRB, by mala byť výsledkom posilnenia úlohy spoločného výboru.
2.5.

Vzhľadom na súčasný rozvoj riešení a aplikácií z oblasti internetu vecí, okrem iného v infraštruktúrach inteligentných miest, by sme v najbližších rokoch mali očakávať obrovský nárast objemu údajov vyplývajúci z rozvoja internetu vecí. Podľa prognóz analytických firiem sa do roku 2020 počet zariadení typu smart object, ktoré patria do oblasti internetu vecí, v celosvetovom meradle zvýši na 26 miliárd kusov, čo niekoľkonásobne prevyšuje počet počítačov pripojených na internet. S týmto obrovským nárastom objemu údajov si budú musieť poradiť – a tvorivo ho využívať – tak firmy, ako aj orgány verejnej správy.
2.15.

Podmienenosť ex ante, ktorá zavádza niekoľko podmienok, ktoré musia byť splnené ešte pred vyplatením finančných prostriedkov, nemôže slúžiť na to, aby boli vylúčené niektoré najzadlženejšie regióny, ktoré vzhľadom na svoju makroekonomickú situáciu nemajú možnosť investovať alebo prilákať investície na vytvorenie týchto podmienok. Podmienenosť ex ante sa musí uplatňovať opatrne alebo by sa dokonca mala pozastaviť na určité obdobie, kým existuje riziko krízy a deflácie, pretože by sa mohla zhoršiť zraniteľná situácia niektorých regiónov, ktorá vylúči akúkoľvek možnosť získania finančných prostriedkov na podporu rastu, čo ich problémy ešte viac prehĺbi.
3.7.

Posilniť efektívnosť systémov zdravotnej starostlivosti len z hľadiska dosiahnutia dobrých výsledkov znamená ponechať bokom iné aspekty, ktoré by sa vzhľadom na nedostatok prostriedkov a rozpočtové obmedzenia mali vziať do úvahy. Efektívny systém zdravotnej starostlivosti s vysokou hodnotou teda umožní maximalizovať kvalitu starostlivosti a výsledky dosiahnuté vďaka dostupným prostriedkom. To znamená, že nemôžeme plánovať zvýšenie efektívnosti systému zdravotnej starostlivosti bez ohľadu na účinnosť. Zabezpečiť zhodnotenie zdrojov znamená, že sa budú využívať čo najefektívnejšie a najúčinnejšie, pričom sa ť koncepcia vedecko-technickej kvality spojí s koncepciou efektívnosti a udržateľnosti, čo by mal byť základný princíp organizácie zdravotníctva a odbornej praxe.
3.2.8.

Jedným z cieľov revízie právnych predpisov je zlepšiť fungovanie jednotného trhu. Tento cieľ by sa mal dosiahnuť bez obetovania iných cieľov, akým je zníženie administratívnej záťaže a zvýšenie dostupnosti liekov. Na dosiahnutie týchto cieľov by mal byť postup harmonizácie súhrnov charakteristík výrobkov efektívny a mal by dodržiavať zásady proporcionality a vzájomného uznávania.
3.2.

Pre mnohých je Stredná Ázia hlavným ringom obnovenej čínsko-ruskej rivality s EÚ v postavení diváka. Finančná kríza v roku 2008 posilnila Čínu na úkor Ruska. Pokiaľ ide o energiu, partnerstvo medzi oboma krajinami nebolo jednoduché a to, že Čína bola aktívnejšia v Strednej Ázii, skutočne oslabilo dominantné postavenie Ruska v tomto regióne. To by časom mohlo byť dostatočným dôvodom na to, aby sa Rusko snažilo nadviazať užšie vzťahy s EÚ napriek súčasnému napätiu. Čína sama osebe (tak ako India) sa viditeľne nevyjadrovala ku kríze na Ukrajine, pričom mnohí úplne nesúhlasili s obavami Európy.
2.4.

Európska komisia predložila materiály na uskutočňovanie CLLD, ktoré vychádzajú zo skúseností metódy LEADER: „European Structural and Investment Funds, Guidance for Member States and Programme Authorities, Guidance for Beneficiaries – Guidance on Community-Led Local Development for Local Actors“ (5) a „Guidance on Coommunity Led Local Development in European Structural and Investment Funds“ (6).
5.3.

Vďaka tomu by sa mala posilniť dôvera v digitálne trhy a malo by to umožniť distribúciu konkurencieschopných výrobkov so silnou pridanou hodnotou z hľadiska duševného vlastníctva, ako i rast a rozmach trhov. Cieľom je prejsť od politiky v oblasti duševného vlastníctva založenej na postihoch a náprave v prípade porušenia práv duševného vlastníctva na preventívnejšiu a inkluzívnejšiu politiku, ktorá zaručí a ponúkne spotrebiteľom na vnútornom trhu väčšiu a rozmanitejšiu ponuku výrobkov so silnou pridanou hodnotou z hľadiska duševného vlastníctva.
5.1.1.

Ročný prieskum rastu by mal odkazovať na pokrok v implementácii stratégie Európa 2020; a. európsky semester by sa mal viac zameriavať na zlepšovanie konkurencieschopnosti a verejného a zahraničného dlhu a osobitne na implementáciu; b. čerpanie z Kohézneho fondu EÚ by malo byť založené na národných programoch reforiem v súlade so semestrom; c. fiškálna integrácia by sa mala prehĺbiť a boj proti daňovým podvodom zintenzívniť; d. monitorovanie by malo byť založené na jasných ukazovateľov a referenčných hodnotách vrátane opatrení „nad rámec HDP“.
5.2.8.

Európske fondy majú pri podpore podnikov sociálneho hospodárstva osobitnú úlohu. EŠIF by mohli poskytovaním záruk alebo finančnej páky umožniť členským štátom konať s cieľom podnecovať vznik fondov sociálneho zabezpečenia v celej Európe. EK by mala použiť prostriedky programov EaSI a COSME na zvýšenie investičnej kapacity finančných sprostredkovateľov a ochoty podnikov sociálneho hospodárstva investovať. EK by mala zaistiť vyváženú účasť na programe Horizont 2020 a umožniť týmto podnikom podieľať sa na tradičných projektoch. EK by mala dôkladne monitorovať využívanie týchto prostriedkov pre podniky sociálneho hospodárstva z politického, ako aj technického hľadiska a predkladať o ňom správy.
1.9.

EHSV tiež poukazuje na to, že pri navrhovaní zjednodušenia ustanovení týkajúcich sa prístupu na trh, vrátane kabotáže, by Komisia mohla zvážiť možnosť zosúladiť pravidlá týkajúce sa cestnej nákladnej dopravy s predpismi, ktoré sa uplatňujú na dočasné poskytovanie služieb vo všeobecnosti so zreteľom na špecifický charakter odvetvia dopravy. Zjednodušenie pravidiel prístupu na trh poskytne základ pre jednotnejšie presadzovanie a lepšiu kultúru dodržiavania predpisov, ktoré by obmedzili príležitosti na sociálny damping. Zjednodušenie by malo byť úzko prepojené s dôrazným presadzovaním dohodnutých opatrení, aby sa zabránilo sociálnemu dampingu.
3.1.3.

EÚ by sa mala snažiť dokončiť vytvorenie zóny voľného obchodu medzi EÚ a všetkými krajinami ESP. To možno považovať za rozhodujúci nástroj na zvýšenie dlhodobej hospodárskej a sociálnej prosperity. EÚ by sa mala aktívnejšie usilovať o integráciu partnerov z ESP do jednotného trhu EÚ, a to najmä prostredníctvom prehĺbených a komplexných dohôd o voľnom obchode (DCFTA) bezprostredne po splnení potrebných podmienok. Krajiny ESP, ktorých prioritou je väčšia integrácia, sa môžu zamerať na proces smerujúci k podpísaniu dohody o pridružení a DCFTA a ďalšie by sa mohli zapojiť do alternatívnych platforiem spolupráce (ako je napríklad európska energetická únia a pod.). Avšak dohody o pridružení a DCFTA by sa nemali považovať za cieľ sám osebe alebo za jedinú možnú cestu. Ich hodnota by sa mala posudzovať z hľadiska ich pozitívneho dosahu na trvalo udržateľný hospodársky rozvoj, inovácie, stabilnú zamestnanosť a lepšiu fiškálnu kapacitu v krajinách ESP.
5.2.

Diverzifikácia zdrojov energie je do veľkej miery záležitosťou energetického mixu a možností dodávok jednotlivých krajín. EÚ môže a mala by podporiť rozvoj infraštruktúry. Momentálne si zvláštnu pozornosť vyžaduje zásobovanie plynom. Vývoj dopytu po plyne v EÚ by sa mal dôkladne preskúmať, a mali by sa mu prispôsobiť prognózy pre investície do infraštruktúry. Väčšiu pozornosť je potrebné venovať iným, napríklad domácim zdrojom energie.
a)

boja proti zmene klímy. Zmluvné strany sa zaviazali, že do konca marca 2015 predložia sekretariátu UNFCCC svoje plánované národné ciele zníženia emisií (Intended Nationally Determined Contributions, INDC), ktoré by mali byť ambiciózne a nad rámec doterajšieho úsilia. Súhrn týchto INDC by mal byť dostatočný na udržanie globálneho nárastu teploty do 2 oC. Súhrnná správa, či sa to aj dosiahne, sa má predložiť do 1. novembra 2015;
7.1.

V záujme prekonania nízkeho zastúpenia žien a účinnejšieho a rozsiahlejšieho využívania talentu žien na pracovnom trhu v oblasti dopravy EHSV odporúča ďalej uvedené nástroje, ktoré by sa mohli využiť na budovanie kapacít žien na všetkých úrovniach. To možno dosiahnuť rozvojom projektov EÚ v rámci GR pre dopravu alebo v spolupráci s inými fungujúcimi projektmi EÚ – partnerstvá: — vypracuje sa koordinovaný prístup medzi inštitúciami, odvetvovými združeniami, odborovými zväzmi, zainteresovanými stranami pôsobiacimi v sektore s cieľom vytvoriť kampaň na zapájanie žien do odvetvia dopravy poukazujúci na pridanú hodnotu lepšieho začlenenia žien do tohto sektora pre hospodárstvo EÚ a sociálnu štruktúru. Nedávno sa to podarilo dosiahnuť organizácii Transport for London v Spojenom kráľovstve, ktorá predstavila 100 žien pôsobiacich v sektore dopravy. Oslavou ich úspechu poukázala na dôležitú úlohu žien v doprave a podarilo sa jej zapojiť, motivovať a inšpirovať súčasné a budúce generácie žien pracujúcich v oblasti dopravy; — rovnosť v doprave: Zo štúdií, hoci sa konkrétne netýkali odvetvia, vyplýva, že nerovnosti v sektore dopravy sú kľúčovým dôvodom toho, prečo sa ženy viac nezapájajú do tohto sektora. Prioritne by sa mali riešiť tieto oblasti: — rovnaká odmena za rovnakú prácu, — transparentný postup náboru zamestnancov, — pružné pracovné postupy – vrátane možnosti spoločných pracovných miest a práce na kratší pracovný čas, — prilákanie talentov – zvážiť zamestnanie starších aj mladších pracovníčok s vysokou aj nízkou kvalifikáciou, — rozhodovanie – zapojiť viac žien do vrcholových orgánov spoločností, do riadiacich štruktúr, odborových zväzov, a to nielen v rámci bežného členstva, a do tvorby politík.
3.2.

Cieľom návrhu smernice je zaviesť kategórie informácií, ktoré podliehajú povinnej automatickej výmene informácií o cezhraničných záväzných daňových stanoviskách a predbežných cenových dohodách. Podniky často požadujú tieto stanoviská od daňových správ s cieľom získať potvrdenie, že ich obchodné činnosti sú zákonné. Samotné daňové stanoviská nepredstavujú problém a používajú sa v mnohých členských štátoch. Podniky ich však niekedy používajú na to, aby vytvorili štruktúry, ktoré im umožnia zaplatiť nižšiu daň, čo vedie k narúšaniu základu dane v členských štátoch a oslabuje účinnosť vnútorného trhu. EHSV súhlasí s tým, aby tieto informácie bolo zaradené do kategórie informácií, ktoré podliehajú povinnej automatickej výmene, pokiaľ je to potrebné pre členské štáty, ktoré vyvíjajú úsilie v súvislosti s riešením problému agresívneho daňového plánovania.
3.8

EHSV sa domnieva, že by bolo vhodné: a) zaviesť osobitný štatút pre výrobky z tuleňov, ktoré vyrábajú Inuiti podľa tradičného spôsobu lovu, napríklad „tradične ulovené Inuitmi“. V tomto prípade s cieľom zabrániť ďalším medzinárodným sporom by mohlo byť vhodné jasne definovať tento pojem ako „nepriemyselný lov“; b) vytvoriť systém sledovania, označovania a špecifické logo na monitorovanie činnosti Inuitov a chrániť a informovať spotrebiteľov; c) zvážiť zavedenie dovozných kvót, ak sa zistí porušovanie dohodnutých podmienok.
1.6.9.

EHSV sa zasadzuje za to, aby sa znenie návrhu usmernení politík zamestnanosti zrevidovalo so zreteľom na tieto odporúčania: — 5. usmernenie: doplniť do prvej vety „[…] odstrániť prekážky pre podniky pri nábore zamestnancov, podporovať stabilitu a kvalitu pracovných miest […]“ a na koniec vety pridať „a presadzovať ambiciózne sociálne investície s cieľom stimulovať zamestnanosť“, — 6. usmernenie: doplniť špecifický a merateľný cieľ pre boj proti nezamestnanosti mladých ľudí a pravidelné hodnotenie účinného využívania zdrojov, — 7. usmernenie: — sociálni partneri a občianska spoločnosť by mali byť viac zapojení do prípravy a uskutočňovania príslušných reforiem v súlade s národnou praxou a pri dodržiavaní autonómie sociálnych partnerov, — na konci prvého odseku doplniť: „Verejné inštitúcie by mali ísť príkladom, pokiaľ ide o kvalitu pracovných miest, mali by zachovať najmä sociálne aspekty verejného obstarávania, vrátane zamestnávania dlhodobo nezamestnaných a osôb vylúčených z trhu práce.“, — doplniť definíciu pojmu „kvalitné pracovné miesto“ v tomto znení: „Mali by sa zabezpečiť kvalitné pracovné miesta, pokiaľ ide o spravodlivú/primeranú mzdu, stabilné pracovné vzťahy a zastúpenie pracovníkov, ako aj z hľadiska sociálno-ekonomického zabezpečenia […]“ a zmeniť názov usmernenia takto: „Zlepšovanie fungovania trhov práce s cieľom vytvárať kvalitné pracovné miesta“, — 8. usmernenie: zrušiť návrh automaticky prepojiť zákonom stanovený vek odchodu do dôchodku s očakávanou dĺžkou života v členských štátoch a naopak, doplniť nevyhnutnosť podporovať opatrenia umožňujúce, aby sa skutočný vek odchodu do dôchodku priblížil k zákonom stanovenému veku.
1.8.

Potrebná je aj primeraná infraštruktúra a primerané dopravné služby, a to aj v odľahlých regiónoch. Do prílohy I k plánu by sa mala zahrnúť nová iniciatíva: do roku 2030 zdvojnásobiť využívanie verejnej dopravy v mestských oblastiach prostredníctvom zariadení a infraštruktúry na uľahčenie mobility chodcov, cyklistov a starších osôb alebo osôb so zníženou pohyblivosťou, pričom tieto zariadenia a infraštruktúra budú zaradené do plánov mestskej mobility.
SK Úradný vestník Európskej únie C 291/60

Stanovisko Európskeho hospodárskeho a sociálneho výboru na tému „Návrh nariadenia Európskeho parlamentu a Rady, ktorým sa určuje miera úpravy priamych platieb stanovená v nariadení (EÚ) č. 1306/2013, pokiaľ ide o kalendárny rok 2015“

[COM(2015) 141 final — 2015/0070 (COD)]

(2015/C 291/09)

Rada sa 7. apríla 2015 rozhodla podľa článku 43 ods. 2 Zmluvy o fungovaní Európskej únie prekonzultovať s Európskym hospodárskym a sociálnym výborom

„Návrh nariadenia Európskeho parlamentu a Rady, ktorým sa určuje miera úpravy priamych platieb stanovená v nariadení (EÚ) č. 1306/2013, pokiaľ ide o kalendárny rok 2015“

[COM(2015) 141 final – 2015/0070 COD].

Vzhľadom na to, že sa výbor k obsahu návrhu vyjadril už vo svojom stanovisku v Ú. v. EÚ C 271, 19.9.2013, s. 143, prijatom 22. mája 2013 (1), a stanovisku v Ú. v. EÚ C 424, 26.11.2014, s. 73, prijatom 5. júna 2014 (2), na svojom 507. plenárnom zasadnutí 22. a 23. apríla 2015 (schôdza z 22. apríla 2015) rozhodol 152 hlasmi za, pričom 2 členovia hlasovali proti a 7 sa hlasovania zdržali, nevypracovať nové stanovisko k predmetnému návrhu, ale odkázať na postoj, ktorý zaujal v spomínanom dokumente.

V Bruseli 22. apríla 2015 Predseda Európskeho hospodárskeho a sociálneho výboru Henri MALOSSE

(1) Stanovisko EHSV na tému „Návrh nariadenia Európskeho parlamentu a Rady o určení miery úpravy priamych platieb ustanovenej v nariadení (ES) č. 73/2009, pokiaľ ide o kalendárny rok 2013“ (Ú. v. EÚ C 271, 19.9.2013, s. 143).

(2) Stanovisko EHSV na tému „Návrh nariadenia Európskeho parlamentu a Rady o určení miery úpravy priamych platieb podľa nariadenia Rady (ES) č. 73/2009, pokiaľ ide o kalendárny rok 2014“ (Ú. v. EÚ C 424, 26.11.2014, s. 73).
2.1.

Rozvoj energetickej únie v EÚ a význam rokovaní o dohode o zmene klímy v Paríži na konci roka 2015 si vyžadujú účinné mechanizmy riadenia týkajúce sa transformácie energetiky. V nadväznosti na oznámenie Komisie o rámci pre politiku v oblasti zmeny klímy a energetickú politiku do roku 2030 Európska rada tento rámec schválila a tiež dohodla vytvoriť spoľahlivý a transparentný systém riadenia, ktorý pomôže zabezpečiť, aby EÚ dosiahla svoje ciele v oblasti energetickej politiky. V rámci do roku 2030 sa navrhuje nový rámec riadenia založený na plánoch členských štátov pre bezpečnú, udržateľnú a konkurencieschopnú energiu, ako aj súbor kľúčových ukazovateľov na posúdenie pokroku počas realizácie. Takýto rámec by mal umožniť dosiahnutie cieľov do roku 2030 a podporiť súdržnosť na úrovni EÚ a zároveň by poskytol pružnosť na vnútroštátnej úrovni. Silný riadiaci proces by bol tiež povzbudzujúcim modelom a príkladom v kontexte celosvetových rokovaní o zmene klímy.
3.1.2.

Je potrebné ďalej rozšíriť stáže a učňovské vzdelávanie v rámci iniciatívy na podporu zamestnanosti mladých ľudí. Stáže by mali byť kvalitné. Vďaka nim by mladí ľudia mali získať hodnotné a užitočné pracovné skúsenosti. Stáže by mali byť založené na vzdelávacích cieľoch a prednostne by mali byť súčasťou učebných osnov a pomáhať pri prechode zo škôl do práce, a nie nahrádzať tvorbu nových pracovných miest. Podniky by mali byť podnecované, aby po skončení stáží prijali stážistov do práce.
1.3.

EHSV je presvedčený, že bez investícií nie je možné vykonať plán rastu podporujúci opatrenia pre vytváranie pracovných miest. Preto je pre Európu dôležité stanoviť vhodné podmienky pre investície založené na partnerstve, do ktorých je zapojený súkromný aj verejný sektor. Účinnosť kombinácie navrhovaných politík by bola tým pravým znamením na zvýšenie dôvery, ktorá je zásadná pre investície. EHSV považuje za veľký nedostatok to, že sa Komisia vo svojom investičnom pláne, ktorý inak treba privítať, zameriava najmä na súkromné investície a takmer sa nevenuje tomu, že sú nevyhnutné aj verejné investície. EHSV podporuje začatú diskusiu v rámci Európskej komisie o uplatňovaní tzv. zlatého pravidla financovania („golden rule“), t. j. aby boli budúce investície verejnej správy v kontexte rozpočtových pravidiel hospodárskej a menovej únie vyňaté z výpočtu čistého deficitu štátneho rozpočtu (3). EHSV tiež upozorňuje, že bez ohľadu na to, kto bude viesť investície, kľúčom pre úspech je jasné vymedzenie typu investícií a ich udržateľnosť v budúcnosti. V tejto súvislosti zvýšené dlhodobé investície do vzdelávacích systémov a systémov odbornej prípravy skutočne prospejú trhu práce a umožnia Európanom porozumieť sociálnemu rozmeru problému. Je nevyhnutné zaujať správny prístup k boju proti nezamestnanosti mladých ľudí – smutnej realite v Európe – a členské štáty musia skombinovať svoje vnútroštátne politiky tak, aby sa zabránilo vylúčeniu a podporila integrácia znevýhodnených spoločenských skupín do trhu práce.